CELEX: 32018D0807(03)
Language: bg
Date: 2018-08-03 00:00:00
Title: Решение за изпълнение на Комисията от 3 август 2018 година за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор (Uhlen Laubach (ЗНП)

7.8.2018   
               
               
                  BG
               
               
                  Официален вестник на Европейския съюз
               
               
                  C 277/13
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 3 август 2018 година
         за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор
         (Uhlen Laubach (ЗНП)
         (2018/C 277/05)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
         като има предвид, че:
         
                     (1)
                  
                  
                     Германия изпрати заявление за защита на наименованието „Uhlen Laubach“ в съответствие с част II, дял II, глава I, раздел 2 от Регламент (ЕС) № 1308/2013.
                  
               
                     (2)
                  
                  
                     В съответствие с член 97, параграф 2 от Регламент (ЕС) № 1308/2013 Комисията разгледа заявлението и стигна до заключението, че са спазени условията, предвидени в членове 93 — 96, член 97, параграф 1 и членове 100, 101 и 102 от посочения регламент.
                  
               
                     (3)
                  
                  
                     С цел да се даде възможност за подаване на декларации за възражение в съответствие с член 98 от Регламент (ЕС) № 1308/2013, в Официален вестник на Европейския съюз следва да се публикуват единният документ, посочен в член 94, параграф 1, буква г) от същия регламент, както и препратката към публикацията на спецификацията на продукта, направена в хода на предварителната национална процедура за разглеждане на заявлението за защита на наименованието „Uhlen Laubach“,
                  
               РЕШИ:
         
            Член единствен
            Единният документ, изготвен съгласно член 94, параграф 1, буква г) от Регламент (ЕС) № 1308/2013, и препратката към публикацията на спецификацията на продукта във връзка с наименованието „Uhlen Laubach“ (ЗНП) са поместени в приложението към настоящото решение.
            В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу защитата на наименованието, посочено в първата алинея от настоящия член, в срок от два месеца от датата на публикуването му в Официален вестник на Европейския съюз.
            
         
         
            Съставено в Брюксел на 3 август 2018 година.
            
               
                  За Комисията
               
               Phil HOGAN
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
      
      
         
            ПРИЛОЖЕНИЕ
            ЕДИНЕН ДОКУМЕНТ
            
               „Uhlen Laubach“
            
            
               PDO-DE-02082
            
            
               Дата на подаване на заявлението: 26.3.2015 г.
            
            1.   Наименование/наименования за регистрация
            
            Uhlen Laubach
            2.   Вид географско означение
            
            ЗНП — защитено наименование за произход
            3.   Категории лозаро-винарски продукти
            
            
                     
                        1.
                     
                     
                        Вино
                     
                  
                     
                        5.
                     
                     
                        Качествено пенливо вино
                     
                  4.   Описание на виното(вината)
            
            
               Качествено вино
            
            В лозарския имот Uhlen Laubach отлежават бели вина от сорта Riesling. Има три вида лозаро-винарски продукти, чиито свойства леко се различават: качествено вино, вино със специални характеристики (Prädikatswein) и качествено пенливо вино, произведено в определен район (Sekt b.A.).
            Младите вина, произвеждани в Uhlen Laubach, имат бледожълт цвят, понякога със зеленикав оттенък, който става по-наситен, колкото повече отлежава продуктът, преди да се превърне в богат сочно-златист цвят, когато виното е напълно узряло. Ароматите на вината се определят от взаимодействието на плодовите нюанси и минералните нюанси, типични за шистите. Със съдържание на варовик между 25 и 45 % сивите шисти на Laubach са едни от най-богатите на варовик скали в региона на Мозел. Това обяснява аромата, който често е с нотки на студен дим и лешници, както и обикновено по-плътния, мек вкус на узряващите там вина. Със своята топла, кадифена консистенция много от тези вина имат вълнуваща пълнота и дълбочина на аромата. Вината са със сметанов вкус и като цяло са готови за консумация след много кратък период на зреене.
            Общи аналитични характеристики
            
                        Максимално общо алкохолно съдържание (в % обем):
                     
                     
                        15,0 
                     
                  
                        Минимално действително алкохолно съдържание (в % обем):
                     
                     
                        11,5 
                     
                  
                        Минимална обща киселинност:
                     
                     
                        5,0  грама на литър, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                        1,08 
                     
                  
                        Максимално съдържание на общ серен диоксид (в милиграми на литър):
                     
                     
                        250
                     
                  
               Вино със специални характеристики (Prädikatswein), допълнено с: Auslese
            
            В лозарския имот Uhlen Laubach отлежават бели вина от сорта Riesling. Има три вида лозаро-винарски продукти, чиито свойства леко се различават: качествено вино, вино със специални характеристики (Prädikatswein) и качествено пенливо вино, произведено в определен район (Sekt b.A.).
            Младите вина, произвеждани в Uhlen Laubach, имат бледожълт цвят, понякога със зеленикав оттенък, който става по-наситен, колкото повече отлежава продуктът, преди да се превърне в богат сочно-златист цвят, когато виното е напълно узряло. Ароматите на вината се определят от взаимодействието на плодовите нюанси и минералните нюанси, типични за шистите. Със съдържание на варовик между 25 и 45 % сивите шисти на Laubach са едни от най-богатите на варовик скали в региона на Мозел. Ето защо узряващите там вина имат аромат, който често напомня студен дим и лешници, както и обикновено по-плътен, мек вкус. Със своята топла, кадифена консистенция много от тези вина имат вълнуваща пълнота и дълбочина на аромата. Вината са със сметанов вкус и като цяло са готови за консумация след много кратък период на зреене. При вината с обозначение Auslese към описаната палитра на аромати и вкусове се добавя деликатна сладост, а при вината с обозначение Beerenauslese — по-сметанова сладост, която може да съдържа и нотки на мед. При вината с обозначение Trockenbeerenauslese тези аспекти на винените аромати са още по-изразени. При вината с обозначение Eiswein описаната палитра на аромати и вкусове включва пикантна киселинност.
            Общи аналитични характеристики
            
                        Максимално общо алкохолно съдържание (в % обем):
                     
                     
                        41,0 
                     
                  
                        Минимално действително алкохолно съдържание (в % обем):
                     
                     
                        5,5 
                     
                  
                        Минимална обща киселинност:
                     
                     
                        7,0  грама на литър, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                        2,1 
                     
                  
                        Максимално съдържание на общ серен диоксид (в милиграми на литър):
                     
                     
                        350
                     
                  
               Вино със специални характеристики (Prädikatswein) с допълнително обозначение Beerenauslese, Trockenbeerenauslese или Eiswein
            
            В лозарския имот Uhlen Laubach отлежават бели вина от сорта Riesling. Има три вида лозаро-винарски продукти, чиито свойства леко се различават: качествено вино, вино със специални характеристики (Prädikatswein) и качествено пенливо вино, произведено в определен район (Sekt b.A.).
            Младите вина, произвеждани в Uhlen Laubach, имат бледожълт цвят, понякога със зеленикав оттенък, който става по-наситен, колкото повече отлежава продуктът, преди да се превърне в богат сочно-златист цвят, когато виното е напълно узряло. Ароматите на вината се определят от взаимодействието на плодовите нюанси и минералните нюанси, типични за шистите. Със съдържание на варовик между 25 и 45 % сивите шисти на Laubach са едни от най-богатите на варовик скали в региона на Мозел. Ето защо узряващите там вина имат аромат, който често напомня студен дим и лешници, както и обикновено по-плътен, мек вкус. Със своята топла, кадифена консистенция много от тези вина имат вълнуваща пълнота и дълбочина на аромата. Вината са със сметанов вкус и като цяло са готови за консумация след много кратък период на зреене. При вината с обозначение Auslese към описаната палитра на аромати и вкусове се добавя деликатна сладост, а при вината с обозначение Beerenauslese —- по-сметанова сладост, която може да съдържа и нотки на мед. При вината с обозначение Trockenbeerenauslese тези аспекти на винените аромати са още по-изразени. При вината с обозначение Eiswein описаната палитра на аромати и вкусове включва пикантна киселинност.
            Общи аналитични характеристики
            
                        Максимално общо алкохолно съдържание (в % обем):
                     
                     
                        41,0 
                     
                  
                        Минимално действително алкохолно съдържание (в % обем):
                     
                     
                        5,5 
                     
                  
                        Минимална обща киселинност:
                     
                     
                        7,0  милиеквивалента на литър
                     
                  
                        Максимално съдържание на летливи киселини (в милиеквиваленти на литър):
                     
                     
                        2,1 
                     
                  
                        Максимално съдържание на общ серен диоксид (в милиграми на литър):
                     
                     
                        400
                     
                  
               Sekt b.A. (качествено пенливо вино, произведено в определен район)
            
            В лозарския имот Uhlen Laubach отлежават бели вина от сорта Riesling. Има три вида лозаро-винарски продукти, чиито свойства леко се различават: качествено вино, вино със специални характеристики (Prädikatswein) и качествено пенливо вино, произведено в определен район (Sekt b.A.).
            Младите вина, произвеждани в Uhlen Laubach, имат бледожълт цвят, понякога със зеленикав оттенък, който става по-наситен, колкото повече отлежава продуктът, преди да се превърне в богат сочно-златист цвят, когато виното е напълно узряло. Ароматите на вината се определят от взаимодействието на плодовите нюанси и минералните нюанси, типични за шистите. Със съдържание на варовик между 25 и 45 % сивите шисти на Laubach са едни от най-богатите на варовик скали в региона на Мозел. Това обяснява аромата, който често е с нотки на студен дим и лешници, както и обикновено по-плътния, мек вкус на узряващите там вина. Със своята топла, кадифена консистенция много от тези вина имат вълнуваща пълнота и дълбочина на аромата. Вината са със сметанов вкус и като цяло са готови за консумация след много кратък период на зреене. При вината с обозначение Sekt b.A. описаната при вината Prädikatswein палитра на аромати и вкусове е подкрепена и засилена от въглеродния диоксид, който се получава при производството на пенливо вино.
            Общи аналитични характеристики
            
                        Максимално общо алкохолно съдържание (в % обем):
                     
                     
                        13,5 
                     
                  
                        Минимално действително алкохолно съдържание (в % обем):
                     
                     
                        11,5 
                     
                  
                        Минимална обща киселинност:
                     
                     
                        5,0  грама на литър, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                        1,08 
                     
                  
                        Максимално съдържание на общ серен диоксид (в милиграми на литър):
                     
                     
                        185
                     
                  5.   Винопроизводствени практики
            
            a.   
                  Основни енологични практики
               
            
            Приложими ограничения при производството на вината
            Не са разрешени: калиев сорбат, лизозим, диметил дикарбонат, електродиализа, намаляване на алкохолното съдържание, катионообменители, концентриране (криоконцептрация, осмоза, конична центрофужна колонка), подслаждане с гроздова мъст, парчета или препарати от дъбово дърво.
            
               Качествено вино
            
            Специфична енологична практика
            
                         
                     
                     
                        Най-малко 88 градуса по Оксле; максимална киселинност = 7,5 g/l; обогатяване с алкохол до максимално 14,0 % обем.
                     
                  
                         
                     
                     
                        До 100 градуса по Оксле и обогатени с алкохол вина: максимално съдържание на остатъчна захар = „полусухо“ съгласно закона за виното
                     
                  
                         
                     
                     
                        Над 100 градуса по Оксле: максимално съдържание на остатъчна захар = тегло на мъстта/3
                     
                  
               Вино със специални характеристики (Prädikatswein)
            
            Специфична енологична практика
            
                         
                     
                     
                        Auslese: най-малко 105 градуса по Оксле; минимално съдържание на остатъчна захар = 90 g/l;
                     
                  
                         
                     
                     
                        Beerenauslese: най-малко 130 градуса по Оксле; минимално съдържание на остатъчна захар = 150 g/l;
                     
                  
                         
                     
                     
                        Trockenbeerenauslese: най-малко 180 градуса по Оксле; минимално съдържание на остатъчна захар = 180 g/l;
                     
                  
                         
                     
                     
                        Eiswein: най-малко 130 градуса по Оксле; минимално съдържание на остатъчна захар = 150 g/l.
                     
                  
               Sekt b.A. (качествено пенливо вино, произведено в определен район)
            
            Специфична енологична практика: традиционна ферментация в бутилка
            б.   
                  Максимални добиви
               
            
            70 хектолитра от хектар
            6.   Определен район
            
            Uhlen Laubach е част от ЗНП „Mosel“ (регистрационен № PDO-DE-A1270).
            Лозарският район на Uhlen Laubach е разположен край Winningen, окръг Mayen-Koblenz във федерална провинция Райнланд-Пфалц. От повече от 10 години тази част от района Uhlen е известна не само в света на виното като „Laubach“ — име, което произхожда от точното геоложко определение на разположените тук шисти. Районът започва надолу по течението с парцели 256/112, 2571/118, 2581/119, 2398/0, 2395/3 и 2393/0 и завършва надолу по течението с парцел 2222/1.
            Продуктите със ЗНП „Uhlen Laubach“ може да са произведени в района на регистрираното ЗНП „Mosel“ (регистрационен № PDO-DE-A1270). Определеният район е част от ЗНП „Mosel“. Лозарският имот Uhlen Laubach обхваща площ от 12,84 ha.
            7.   Основни винени сортове грозде
            
            Weißer Riesling
            8.   Описание на връзката/връзките
            
            Лозарският район Uhlen Laubach се намира в терасирания пейзаж по долното течение на река Мозел. Терасите на Uhlen Laubach са разположени по традиционен начин с югозападна насоченост и се намират на надморска височина приблизително между 75 и 210 m. С 11,6 °C средната температура през последните пет години е относително висока, както може и да се очаква на толкова ниска надморска височина. Оскъдните валежи (около 620 mm) и големият брой часове слънцегреене (1 922) създават микроклимат, който е твърде различен от този на други райони на ЗНП „Mosel“ и е отговорен за специалната степен на зрялост на гроздето (високо потенциално алкохолно съдържание със слаба киселинност и зрели феноли). Вината имат реноме на много изразителни и с много плътен вкус. За физиологичната зрялост на гроздето и индивидуалния вкус на отглежданите там вина допринасят специфичните геоложки условия на района Uhlen Laubach. В геохронологичната скала Uhlen Laubach попада в периода на Девон, серия Долен девон. По-конкретно зоната се състои от седименти от етажа Горен емсий/поднива Laubach и Lahnstein и слоеве Laubach и Hohenrhein. Високото съдържание на варовик в разположените в района шисти е показателно за това, че морето е станало все по-плитко. На не повече от 10 до 20 метра дълбочина в тропическото праморе имало достатъчно кислород, за да позволи растежа на корали и миди, които сега са включени в шистите. Образуваната от тези седименти изветрена скалиста почва представлява регосол от различни шисти, повечето от тях тинести. Съдържанието на варовик в почвата е много по-високо, отколкото в съседните райони със ЗНП, което означава, че и стойността на pH на почвата е по-голяма (7,5 в сравнение с 6,0 в съседните райони). По принцип отделните почвени частици се свързват от карбонати. Фактът, че почвата съдържа относително малко частици глина и а е много камениста (делът на камъни е над 50 %), означава, че е добре аерирана чак до долните слоеве. Особено в съчетание с високото съдържание на варовик и специфичната микрофлора и микрофауна това води до значителни органолептични различия на вината в сравнение с вината от съседните ЗНП. Вината от Uhlen Laubach често имат мирис, който леко напомня пушено. Техният вкус обикновено се описва като плътен, мек и кадифен. В сравнение със съседните райони със ЗНП те са най-сметановите вина. Като цяло те са готови за консумация след много кратък период на зреене. Човешкото влияние се основава на лозаро-винарска традиция, която датира от хилядолетия. Има доказателства още от римско време за изкуството на засаждането на лозя върху тераси, подкрепени от сухи каменни стени. През 380 г. сл. Хр. римският поет Авсони нарича тези конструкции „амфитеатри“. Друго доказателство за тази практика са находките на римски монети в терасите — вероятно са били жертвени дарове. Оттогава насам в този район непрекъснато се отглежда вино. С течение на столетията качеството на производството постоянно се подобрява чрез нови сортове грозде (от началото на 19-ти век Riesling) и нови системи на отглеждане (къса резитба без подпора, на единични колове или в телени конструкции). През последните десетилетия нарастващата осведоменост за околната среда доведе главно до все по-малкото използване на силно разтворими неорганични торове. В резултат на това в почвата са се върнали популации от естествената микрофлора и микрофауна, поради което абсорбцията на хранителните вещества, както и катионният обмен, все повече се извършват чрез приемането на сложни молекули в симбиозно взаимодействие с микробите, намиращи се на кореновите власинки. Тези микроби може да служат като предаватели между специфичните органични вещества и минералите в почвата, като по този начин вкусът на виното става още по-уникален.
            Описаната по-горе връзка важи също така за вината с обозначение Sekt b.A.
            9.   Основни допълнителни условия
            
            
               Правна рамка:
            
            Национална правна уредба
            
               Вид допълнително условие:
            
            Допълнителни изисквания за етикетиране
            
               Описание на условието:
            
            Информацията, която трябва да бъде предоставена върху етикетите и опаковката, се определя въз основа на действащите законови и подзаконови разпоредби на Европейския съюз, Федерална република Германия и федералната провинция Райнланд-Пфалц. За да може традиционните понятия, свързани с това наименование за произход, да се използват върху етикета, виното трябва да е преминало официална проверка. Едва след като тази официална проверка потвърди, че виното отговаря на специалните изисквания, то получава официален контролен номер, който се състои от няколко цифри, указващи контролния орган, номера на стопанството, броя на предадените за проверка вина и годината, през която са предадени вината или е издаден контролният номер. Контролният номер трябва да бъде посочен върху етикета. Традиционните понятия „Qualitätswein“, „Prädikatswein“ и „Sekt b.A.“ са свързани с наименованието за произход и могат да заместят наименованието „ЗНП“.
            
               Връзка към спецификацията на продукта
            
            http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html?nn=3057588